b"\n_START_ARTICLE_\nSant Mar\xc3\xa7al d'Estac\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de planta rectangular amb capelles laterals i cap\xc3\xa7alera rectangular disposada a ponent mentre que a llevant, als peus de la nau s'obre la porta d'arc de mig punt i per damunt d'aquesta una finestra. En aquesta mateixa fa\xc3\xa7ana, s'obre al costat de la porta una altra petita finestra. La coberta \xc3\xa9s de llicorella a dues vessants. En l'angle sud-oest, s'aixeca una esvelta torre-campanar de planta, inicialment, quadrada que es transforma, en el pis superior, en octogonal. Remata la torre un agut xapitell de llicorella."